kardosdrur/scandi-wiki huggingface dataset:
Barbara Bognár

Barbara Alexandra Palos Bognár (født 7. november 1987 i Győr) er en ungarsk håndboldspiller, der spiller for Budaörs Handball. Hun kom til klubben i 2016. Hun har tidligere optrådt for Győri ETO KC, Aalborg DH, Debrecen VSC, Erdi VSE og Viborg HK.

Eksterne henvisninger 
 Spillerprofil - Viborg HK
 DHDb - Barbara Bognár 

Håndboldspillere fra Ungarn
Håndboldspillere fra Aalborg DH
Håndboldspillere fra Viborg HK
Håndboldspillere fra Győri Audi ETO KC
Dzhamaldin Khodzhanijazov

Dzhamaldin Abdukhalitovich Khodzhanijazov (russisk: Джамалдин Абдухалитович Ходжаниязов  ;  ; født 18. juli 1996) er en turkmensk-født russisk fodboldspiller, der spiller for aserbajdsjanske Sumgajit FK. Han spillede tidligere blandt andet for AGF i den danske Superliga 2015-17. Han er forsvarsspiller.

Karriere

Klub 
Han skiftede i vinteren 2012 til Zenit Skt. Petersborg, hvor han skrev under på en treårig aftale. Han fik sin førsteholdsdebut i en ligakamp mod Kuban Krasnodar den 29. juli 2013.

Khodzhaijazov kom til AGF på sidste transferdag i sommeren 2015 fra Zenit Skt. Petersborg, hvor han havde spillet enkelte førsteholdskampe; han havde fået debut i en Champions League-kamp mod FC Nordsjælland som blot 17-årig.

I forbindelse med sin tiltræden i AGF opstod der nogen forvirring om udtalen af hans navn. Af mange fans og store dele af pressen blev han omtalt som "den nye Russer". For at råde bod på dette fik en AGF-fanside på Facebook produceret en video med den korrekte udtale.

Skønt han fik 41 kampe for AGF, fik Khodzanijazov aldrig for alvor etableret sig på førsteholdet, og i slutningen af juli 2017 enedes han med klubben om at få ophævet kontrakten et år før dens udløb.

Efter opholdet i Danmark har Khodzhanijazov spillet for en række klubber, heriblandt FK Ural og BATE Borisov, inden han kom til sin nuværende klub, Sumgajit FK, i sommeren 2019.

Landshold 
Khodzhanijazov har spillet flere ungdomslandskampe for  og scoret to mål.

Referencer

Eksterne henvisninger 
 
 Spillerprofil  på agf.dk
 YouTube video med udtale af Dzhamaldin Abdukhalitovich Khodzhaniyazov på russisk

Fodboldspillere fra Rusland
Fodboldspillere fra Zenit Skt. Petersborg
Fodboldspillere fra AGF
Fodboldspillere fra BATE Borisov
Robinson Ekspeditionen 2015

Robinson Ekspeditionen 2015 er den 17. sæson af det danske realityshow Robinson Ekspeditionen.

Deltagere i Robinson 2015 

 Hold Syd.
 Hold Nord.
 Sammenlægning.
 Ude.

Spillet

Stemmehistorik

Referencer

Eksterne henvisninger 
Robinson Ekspeditionen 

2015
Kultur i 2015
Bargstall

Bargstall (tysk) eller Bargstal (dansk) er en kommune og en by i det nordlige Tyskland, beliggende i Amt Hohner Harde i den vestlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bargstall ligger omkring 13 km sydvest for Rendsborg ved Dellstedter Birkwildmoor. Mod syd løber Bundesstraße 203 fra Rendsborg mod Heide, mod nord Bundesstraße 202 fra Rendsborg mod Ejdersted.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Breiholz

Breiholz er en kommune og en by i det nordlige Tyskland, beliggende i Amt Hohner Harde i den vestlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Breiholz ligger omkring 13 km sydvest for Rendsborg, for størstedelen mellem Ejderen og Kielerkanalen. Nord for Breiholz løber Bundesstraße 203 fra Heide mod Rendsborg.

Breiholz har arealer på begge sider af Kielerkanalen, men den kan i kommunen kun krydses med en færge.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
John Denver Sanctuary

John Denver Sanctuary er en mindepark i Aspen som ligger ved Rio Grande Park ned til floden Roaring Fork River, parken åbnede officielt i 2000 tre år efter John Denver styrtede ned med sit fly i Pacific Grove i Monterey Bay den 12. oktober 1997 i Californien.

På grund af manglede finansiering blev en udvidelse af parken først åbnet den 1. juli 2012. Parken er en mindepark med et tilhørende regnvandsfiltreringssystem, som filtrerer det beskidte regnvand fra Aspens østlige dele og leder det ned i floden Roaring Fork River, derudover er der et vådområde i tilknytning til haven. Parken har et tilhørende drivhus og nogle sten, hvor der er indhugget nogle af John Denvers sange som: Windsong, Rocky Mountains High, Annie's Song, Perhaps Love, Autograph, The Eagle and the Hawk, Rhymes and Reasons og Sunshine on my Shoulders.

Eksterne henvisninger 

John Denver
Haver
Aspen
Bygninger, konstruktioner og anlæg i Colorado
Skriðuklaustur

Skriðuklaustur er en gård i dalen af Fljotsdalur i Island. Det var hjemsted for forfatteren Gunnar Gunnarsson og blev bygget i 1939, tegnet af den tyske arkitekt Fritz Höger, der var ven med Gunnarsson. Huset er i dag et museum for Gunnarsson. Et besøgscenter for Vatnajökull National Park ( på islandsk Vatnajökulsþjóðgarður) ligger ved siden af Skriðuklaustur som hedder Snæfellsstofa.

Höger tegnede en europæisk herregård med stald til 1500 får, heste, køer, svin og fjerkræ, samt udhuse til maskiner og biler. Selve beboelseshuset blev bygget i 1939 og var på 325 m2, og var kun en lille del af de planlagte bygninger, der var planlagt 2800 m2 bygninger. Gunnarsson drømte om et storlandbrug på Skriðuklaustur, men det blev aldrig stort. På sit højdepunkt i 1947 var der 360 får, fem køer, lidt kvæg og svin samt fjerkræ på gården.

Fra 1948 til 1990 drev staten en forsøgsstation for landbrug på Skriðuklaustur. Fra 2000 har stedet været et kulturcenter med gæstelejligheder til forfattere, kunstnere og forskere.

Nedenfor Gunnarssons hus findes klosterruiner. Disse blev udgravet fra 2002 og 10 år frem.

Kilde 
 Folder fra stedet: Skriðuklaustur, Menningarsetur & sögustaður Centre of Culture & History

Eksterne henvisninger 
 Welcome to Skriðuklaustur
 Vatnajokull National Park | English | Vatnajökulsþjóðgarður - Vatnajökull National Park 

Museer på Island
Veronica Kristiansen

Veronica Egebakken Kristiansen (født 10. juli 1990 i Egersund) er en norsk håndboldspiller, der spiller for Győri Audi ETO KC og på det norske landshold. Hun kom til klubben i 2018. Hun har tidligere optrådt for Mjøndalen IF, Reistad, Vipers Kristiansand og Glassverket IF i hjemlandet og for FCM Håndbold i Danmark.

Hun fik d. 20. marts 2013 debut på det norske A-landshold i en kamp mod Danmark. Hun fik mesterskabsdebut til VM 2013 - hun var dog rent faktisk også en del af bruttotruppen til EM 2012, men der blev hun aldrig en del af de 16, som spillede til mesterskabet. I 2014 vandt hun EM guld med Norge.

Hun er den mellemste søster blandt 3. Både hendes storesøster Charlotte Kristiansen og lillesøster Jeanett Kristiansen spiller også håndbold. Især lillesøsteren er en stor profil for sit klubhold i Danmark, Herning-Ikast Håndbold.

Eksterne henvisninger 

 EHF - Veronica Kristiansen: "I want to be a key player" 
 Rundt om den nye FCM stjerne Veronica Kristiansen

Håndboldspillere fra Norge
Håndboldspillere fra FC Midtjylland Håndbold
Håndboldspillere fra Vipers Kristiansand
Håndboldspillere ved sommer-OL 2016
Medaljevindere ved sommer-OL 2016
Olympiske bronzemedaljevindere fra Norge
Håndboldspillere ved sommer-OL 2020
Medaljevindere ved sommer-OL 2020
Jennie Linnell

Jennie Linnéll (født 7. december 1988 i Tyresö) er en svensk håndboldspiller, der spiller som playmaker. Hendes elitekarrier begyndte i KIF Vejen 2007-2010. Hun forlod Denmark og spillede siden for den svenske klub HK H 65 Höör fra 2010 til 2015. Hun kom til klubben HC Odense i 2015. Hun spillede et år i Odense og spiller for Skuru IK i Nacka, Sverige.

Eksterne henvisninger 
 EHF - Jennie Linnéll

Referencer 

Håndboldspillere fra Sverige
Håndboldspillere fra HC Odense
Jökulsárlón

Jökulsárlón er den største, og måske de mest berømte, gletsjersøer på Island. Den er beliggende i den sydlige ende af gletsjeren Vatnajökull mellem Skaftafell National Park og Höfn. Søen opstod først i 1934-1935 og voksede fra 7,9 km² i 1975 til mindst 18 km² i dag på grund af kraftig afsmeltning gletsjeren. Med en dybde på 248 meter er Jökulsárlón dybeste sø på Island.

Jökulsárlón ser ud som "en spøgelsesagtig procession af lysende blå isbjerge".

Jökulsárlón ligger tæt kysten og erosion fra gletsjeren, og strømningen ud af søen vil sandsynligvis gøre det til en bugt eller fjord engang i fremtiden. Der er planer om at forhindre dette, da den eneste vej i området går over en smal tange mellem søen og havet.

Søen er lige ved Hringvegur, den islandske ringvej, og busser der har rute mellem Höfn og Reykjavík stopper normalt her. Søen er fyldt med isbjerge, som er kælvet af bræen Breiðamerkurjökull.

Nær Jökulsárlón er der to andre gletsjersøer, Fjallsárlón og Breiðárlón.

Noter 

Søer i Island
Aleksandar Čavrić

Aleksandar Čavrić (serbisk: Александар Чаврић; født 18. maj 1994) er en serbisk fodboldspiller, som spiller i angrebet i slovakiske Slovan Bratislava. Han har tidligere spillet i serbiske klubber samt belgiske KRC Genk, hvorfra han en sæson var udlejet til danske AGF.

Karriere

Klub 
Čavrić indledte sin seniorkarriere i FK Banat Zrenjanin i den næstbedste serbiske fodboldrække på en lærlingekontrakt, men da han blev 18 år gammel afslog han at fortsætte i klubben og tog i stedet i 2012 til den serbiske superligaklub OFK Beograd på en fri transfer. To år senere skiftede han til den belgiske Pro League-klub KRC Genk. Det følgende år blev han udlejet til AGF. Efter et år i Aarhus returnerede han til Belgien, hvorpå han blev solgt til slovakiske ŠK Slovan Bratislava.

Landshold 
Čavrić har spillet på flere serbiske ungdomslandshold, og han var med i truppen til U/19 Europamesterskabet 2012.

Referencer

Eksterne henvisninger 

 
 

Fodboldspillere fra Serbien
Fodboldspillere fra OFK Beograd
Fodboldspillere fra KRC Genk
Fodboldspillere fra AGF
Fodboldspillere fra Slovan Bratislava
Mecklenburg Bugt

Mecklenburg Bugt (tysk: Mecklenburger Bucht eller Mecklenburgische Bucht, polsk: Zatoka Meklemburska) er en 3.500 km² stor bugt i den sydvestlige del af Østersøen, mellem Lolland, Falster og Møn i nord og de tyske delstater Slesvig-Holsten og Mecklenburg-Vorpommern i syd. 

Bugten er åben mod Østersøen i nordøst, og i nordvest går de to sunde Femern Bælt og Femernsund, som giver forbindelse til Kiel Bugt. I den indre del af bugten ligger Lübeck Bugt og den noget mindre Wismar Bugt. De vigtigste havnebyer langs bugten er Lübeck, Rostock og Wismar. Andre byer er Warnemünde og Gedser. Dele af Nationalpark Vorpommersche Boddenlandschaft grænser op til Mecklenburg Bugt.

Østersøen
Tysklands geografi
Farvande i Danmark
Kiel Bugt

Kiel Bugt (tysk: Kieler Bucht) er en bred, åben bugt i den sydvestlige del af Østersøen. Bugten ligger mellem  Als, Ærø og Langeland i nord, Jylland i vest og den tyske delstat Slesvig-Holsten i vest og syd.

Bugten er forbundet med Kattegat i nord via Lillebælt og Storebælt og med Mecklenburg Bugt i øst via Femern Bælt og Femernsund. På grænsen mellem Danmark og Tyskland drejer Flensborg Fjord af i vestlig retning ind til Flensborg, mens Kielerfjorden drejer af i sydlig retning mod havnebyen Kiel.

Østersøen
Tysklands geografi
Farvande i Danmark
Schloss Artstetten

Schloss Artstetten er et slot, der ligger i nærheden af Wachau-dalen i Niederösterreich, Østrig. Slottet blev brugt som sommerresidens af det østrig-ungarske Habsburg-dynasti, og det er stedet, hvor ærkehertug Franz Ferdinand og hans hustru Sophie af Hohenberg ligger begravet efter attentatet mod dem den 28. juni 1914. Nu om stunder huser det ærkehertug Franz Ferdinand Museet. Det tilhører familien Hohenberg.

Eksterne henvisninger 

Slotte i Østrig
Carolina Reaper

Carolina Reaper, oprindeligt navngivet HP22BNH7, er en chilifrugt af sorten C. chinense. Den er opdrættet i et Rock Hill, South Carolina-drivhus af Ed Currie, der driver PuckerButt Pepper Company i Fort Mill, South Carolina. I 2013 blev den vurderet som verdens stærkeste chili, men blev i 2023 overgået af  i henhold til Guinness World Records. Den er en krydsning mellem en Naga Viper (en tidligere verdensrekordholder) og en rød habanero. Den har et gennemsnit på 1,569,300 på Scoville-skalaen med topniveauer på over 2.200.000 Scoville Heat Units (SHU). Der er mange YouTube-udfordringer om at spise disse Carolina Reapers. På den 2. årlige New York Hot Sauce Expo den 30. marts 2014 blev Ed Currie præsenteret med sin verdensrekord ved Guinness World Records og en chilismagningskonkurrence blev afholdt, hvor den hurtigste tid til at spise tre Carolina Reapers blev bestemt med en ny Guinness-verdensrekord på 12.23 sekunder ved Russel Todd. Rekorden blev senere slået af Jason McNabb, som gjorde det på 10.95 sekunder den 18. september 2014.

Noter

Chili
Ærme

Et ærme er den del af tøjet, der dækker armene. Mønstret på ærmet er en af beklædningens karakteristika, og varierer i henhold til land og periode.

Ærmelængden varierer fra kun lige at dække skulderen til at gå helt ned til gulvet. Skjorteærmer er enten korte og stopper omkring midt på armen, eller går helt ned til håndleddet.

Eksterne henvisninger 

Beklædning
Dino (drengenavn)

Dino er et nyt drengenavn i Danmark. Der er omkring 160 personer med drengenavnet Dino i Danmark.

Referencer 

Drengenavne
Wismar Bugt

Wismar Bugt (tysk: Wismarer Bucht eller Wismarbucht) er en havbugt i den sydlige del af Østersøen, beliggende nord for den tyske havneby Wismar og syd for øen Poel. Bugtens beskyttede beliggenhed gør den til en naturlig havn.

Wismar Bugt udgør en vig i den større Mecklenburg Bugt.

Mecklenburg-Vorpommerns geografi
Bugter
Anthony Martial

Anthony Jordan Martial (født d. 5. december 1995) er en fransk professionel fodboldspiller som spiller som for Premier League-klubben Manchester United og Frankrigs landshold.

Klubkarriere

Olympique Lyon 
Martial skiftede til Olympique Lyons ungdomsakademi da han var 14 år, og han gjorde sin profesionelle debut for klubben den 6. december 2012.

Monaco 
Martial skiftede i juni 2013 til AS Monaco. Han fik sit store gennembrud med Monaco i 2014-15 sæsonen, hvor den stadig kun 18-årige Martial spillede som fast mand, og scorede 9 mål på 35 kampe i ligaen.

Manchester United

Transfer og drømmedebut 
Martial skiftede i september 2015 til Manchester United, i en aftale som på tidspunktet gjorde ham til den dyreste teenager nogensinde, en rekord tidligere holdt af Martials nye holdkammerat, Luke Shaw. Han fik sin debut for Manchester United den 12. september mod rivaler Liverpool, og scorede det afgørende mål i kampen. Hans første måned i klubben var fantastisk, med tre mål i sine første fire kampe, blev han kåret til månedens spiller i Premier League.

Førstevalg 
Martial fortsatte som førstevalget for United over de næste sæsoner, men havde nogle svære perioder undervejs. Især efter ankomsten af Alexis Sánchez i januar 2018 mistede Martial sin plads på holdet, og gik flere måneder uden et mål, hvilke ledte til spekulation om hans fremtid i klubben.

Han genfandt dog sin form i 2018-19 sæsonen, hvilke inkluderede at han scorede fem kampe i streg i løbet af oktober-november 2018, hvor han blev kun den syvende spiller i Manchester Uniteds historie til at score i fem Premier League kampe i streg.

2019-20 sæsonen ville blive Martials hidtil bedste sæson for Manchester United. Han scorede den 24. juni 2020 sit første karriere hattrick, og blev hermed den første Manchester United spille til at score et hattrick i en Premier League kamp siden Robin van Persie i 2013.

2020-21 sæsonen ville dog være en skuffelse, og det samme med den første halvdel af 2021-22 sæsonen.

Leje til Sevilla 
Martial blev i januar 2022 udlejet til Sevilla. Lejeaftalen var dog ikke en success, da Martial kun scorede et enkelt mål i den halve sæson.

Landsholdskarriere

Ungdomslandshold 
Martial har repræsenteret Frankrig på flere ungdomsniveauer.

Seniorlandshold 
Martial debuterede for Frankrigs landshold den 4. september 2015. Han var del af Frankrigs trup til EM 2016.

Kilder

Eksterne henvisninger 
 Manchester Uniteds Officielle Hjemmeside hos manutd.com 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra Olympique Lyon
Fodboldspillere fra AS Monaco FC
Fodboldspillere fra Manchester United F.C.
Fodboldspillere fra Sevilla FC
Deltagere ved det europæiske mesterskab i fodbold 2016
Blænding (arkitektur)

Blænding er en flad murniche, der kan være anvendt i dekorativt øjemed eller for at spare på mursten og kaldes derfor for en spareniche, men det kan også være en tilmuring af en vinduesramme, hvor der tidligere har været et vindue. Blændinger har ofte  navn efter deres form. for eksempel kløverbladsblænding og cirkelblænding.

Eksterne henvisninger 
 Danske bygningsudtryk - Dansk Byggeskik 

Byggeteknik
Christiansholm (Rendsborg-Egernførde)

Christiansholm er en kommune og en by i det nordlige Tyskland, beliggende i Amt Hohner Harde i den vestlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Christiansholm ligger cirka 13 km vest for Rendsborg ved Bundesstraße 202 mod Ejdersted.

Historie 
Byen blev grundlagt i 1762 af den danske kronprins Christian, senere Christian 7. som en del af koloniseringen af gesten.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Skjálfandi

Skjálfandi er en bugt nord for Island. Navnet henviser til jordskælvene, der ofte forekommer i området. De fleste jordskælv er for svage til at de kunne mærkes.

Bugten blev oprindeligt dannet af gletsjere og to elve udløb i den: Skjálfandafljót, og Laxá som er en ferskelv. Laxá er kendt for laks, en del af floden er beskyttet af Ramsar-konventionen.

Den største beboelse ved Skjálfandi er Húsavík, som ligger på østsiden.
På den anden side af bugten ligger Kinnarfjöll bjergkæden, der er dækket af sne hele året rundt. Den højeste top her er cirka 1100 meter. Ligesom de fleste bjerge på Island har den vulkansk oprindelse.

Bugten er kendt for de mange hvalarter der holder til her. Det er lettest at observere disse fra hvalsafari der udgår fra Húsavík.

Island
Bugter
Elsdorf-Westermühlen

Elsdorf-Westermühlen (tysk) eller Elstorp-Vestermølle (dansk) er en kommune og en by i det nordlige Tyskland, beliggende i Amt Hohner Harde i den vestlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen ligger omkring ti kilometer sydvest for Rendsborg ved Bundesstraße 203 mod Heide.

Inddeling 
Ud over Elsdorf og Westermühlen ligger i kommunen Kiekut, Hohenheide, Hohenkamp, Knaten, Kreuzblöcken, Salem, Westerweide, Winkel, Wittenmoor, Holmbek, Röhland og Vordamm.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Den kejserlige prins' jernbane

Den kejserlige prins' jernbane (Chemin de fer du Prince impérial) var verdens første dokumenterede modeljernbaneanlæg og den første, der kendes et fotografi af.

Placering og udformning 
Anlægget blev etableret i 1859 til kejser Napoleon 3. af Frankrigs treårige søn Napoléon Eugène Louis Bonaparte på et dertil indrettet område på græsset mellem Bassin des Trois Bouillons og Bassin des Chiens i parken ved Château de Saint-Cloud, Napoleon 3.'s forårs- og efterårsresidens.

Anlægget blev beskrevet i tidsskriftet Le Monde Illustré 8. oktober 1859:

"Den kejserlige prins' jernbane. Den til forlystelse for den kejserlige prins byggede jernbane er et rigtigt legetøj og samtidig et glansstykke for den mekaniske videnskab. Den er indrettet i et forbeholdt hjørne af Saint-Clouds park. Dens tracé har form som et 8-tal, og de mikroskopiske spors krumninger minder om de forbløffende kurver på jernbanen fra Paris til Sceaux. Den har dens lille station, dens små viadukter, dens små broer, dens små stigninger, dens små ramper. Dens lokomotiv, hvis bredde er 50 centimeter, er forsynet med hjul, der drives med kraften fra en indvendig fjeder, der kan trækkes op efter behag."

Et fotografi af anlægget, der er det først kendte fotografi af et modeljernbaneanlæg, viser, at det fjederdrevne lokomotiv var en gengivelse af et C1-koblet tenderlokomotiv, der trak to treakslede flade vogne. Det ses, at der ud over den 8-talsformede strækning beskrevet i artiklen, var indbygget to sporskifter med et lige sporstykke mellem, der førte forbi stationsbygningen.

Overlevering 
Artiklen i Le Monde Illustré er den eneste kendte beskrivelse af prinsens modeljernbane. Den ledsagende illustration, der viser hele anlægget, er et træsnit baseret på et fotografi af M[onsieur]. Michelez, da det endnu ikke var muligt at gengive fotografier på tryk i større oplag.

Fotografiet, der tjente som forlæg, var et værk af Paris-fotografen Charles-Louis Michelez (1817–1883). Det blev gengivet i Gustav Reders bog Mit Uhrwerk, Dampf und Strom (1970) som det ældst kendte fotografi af et modeljernbaneanlæg. Reder kendte dog ikke til beskrivelsen i Le Monde Illustré, og kunne derfor ikke angive oplysninger om mål og fremdriftsmåde, men anslog dog sporvidden til cirka 20 centimeter.

Hvem der byggede anlægget og dets materiel, og hvor længe modeljernbanen var i Saint-Clouds park, er ikke overleveret. Det vides heller ikke, hvad der blev af den.

Kilder 
 Le Monde Illustré, udgave fra 8. oktober 1859, s. 229 -230 .
 Gustav Reder: Mit Uhrwerk, Dampf und Strom. Vom Spielzeug zur Modelleisenbahn. Alba-Buchverlag, 1970.

Modeljernbane
Cody

Cody har flere betydninger:

Personer

Fornavn 
 Cody Cameron – (*1970), amerikansk filminstruktør mm.
 Cody Horn – (*1988), amerikansk skuespiller og model
 Cody Linley – (*1989), amerikansk skuespiller, sanger mm.
 Cody McFadyen – (*1968), amerikansk forfatter
 Cody Rhodes – (*1985), amerikansk wrestler
 Cody Simpson – (*1997), australsk pop/R&B sanger
 Cody Spencer – (*1981), amerikansk footballspiller
 Cody Wallace – (*1984), amerikansk footballspiller

Efternavn 
 Diablo Cody – (*1978), amerikansk manuskriptforfatter mm.
 William Frederick Cody – (1846–1917), bedre kendt som Buffalo Bill
 Jennifer Cody – (*1969), amerikansk skuespiller mm.
 Liza Cody – (*1944), engelsk forfatter

Fiktion 
 Cody Martin – fra tv-serierne Zack og Cody's Søde Hotelliv og Det Søde Liv til Søs

Stednavne

Canada 
 Cody, British Columbia

USA 
 Cody, Florida
 Cody, Nebraska
 Cody, Wyoming

Musik 
 Cody (band)
Faun (flertydig)

Faun har flere betydninger:

 En faun, den "romerske version" af en satyr.
 Faun (band) – tysk band

Se også 
 Faunus fra romersk mytologi, pendant til den græske Pan.
 Fauna (flertydig)